Europeana

Europeana ass eng Online-Bibliothéik, déi duerch eng Zesummenaarbecht tëscht den nationale Bibliothéiken, de Muséeën an den Archiver vun den 28 Memberstaate vun der Europäescher Unioun méiglech gouf.

Zil vun der Europeana ass et fir déi national Digitaliséierungsaarbechten ze koordinéieren, an op déi Manéier dolaanscht ze kommen, datt all Land méiglecherweis alles muss eleng verschaffen.

D'Koordinatioun vun der Europeanan geet vun der European Digital Library Foundation zu Den Haag aus, där hir Presidentin Dr. Dr. Elisabeth Niggemann ass, d'Generaldirektesch vun der Deutsche Nationalbibliothek vu Frankfurt am Main, Leipzig a Berlin.

Déi Verantwortlech ass déi lëtzebuergesch EU-Kommissärin Viviane Reding.

D'Europeana bitt Text-, Bild-, Video- an Audioformater un.

D'Servere stinn an der Rechenzentral vun der Universitéit Amsterdam.

Nodeem d'Europeana am November 2008 online gaangen ass, sinn hir Serveren duerch de Ustuerm vun de Leit mat e puer Milliounen Entréeën an der Stonn komplett zesummegebrach, a goufen op eng véierfach Leeschtung vergréissert. Den 23. Dezember 2008 ass d'Online-Bibliothéik nees do.

 Lëtzebuerg an der Europeana 
An enger éischter Phas huet déi Lëtzebuerger Nationalbibliothéik eng 175.000 Textsäite gestallt. Donieft sinn och d'Lëtzebuerger Nationalarchiven, de Centre national de l'audiovisuel an de Centre virtuel de la connaissance sur l'Europe dru bedeelegt.

 Um Spaweck 
 De Portal vun der Europeana

Kategorie:Online-Bibliothéiken
Kategorie:Datebanken